CELEX: 62008TN0140
Language: hu
Date: 2008-04-14 00:00:00
Title: T-140/08. sz. ügy: 2008. április 14-én benyújtott kereset – Ferrero kontra OHIM – Tirol Milch (TiMi KINDERJOGHURT)

7.6.2008   
            
            
               HU
            
            
               Az Európai Unió Hivatalos Lapja
            
            
               C 142/35
            
         2008. április 14-én benyújtott kereset – Ferrero kontra OHIM – Tirol Milch (TiMi KINDERJOGHURT)
   (T-140/08. sz. ügy)
   (2008/C 142/63)
   A keresetlevél nyelve: angol
   Felek
   
      Felperes: Ferrero SpA (Alba, Olaszország) (képviselők: C. Gielen ügyvéd és F. Jacobacci ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Tirol Milch rGmbH (Innsbruck, Ausztria)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 628/2007-2. sz. ügyben 2008. január 30-án hozott határozatát; és
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: A 29. osztályba tartozó árukra vonatkozó „TiMi KINDERJOGHURT” szavakból álló szóvédjegy – 792 978. sz. bejelentés.
   
      A közösségi védjegy jogosultja: Tirol Milch reg. Gen. mbH.
   
      A közösségi védjegy törlését kérelmező fél: A felperes.
   
      A törlési osztály határozata: A megtámadott védjegy törlése.
   
      A fellebbezési tanács határozata: A törlési osztály határozatának hatályon kívül helyezése és a törlés iránti kérelem elutasítása.
   
      Jogalapok: A második fellebbezési tanács tévesen állapította meg, hogy az ugyanezen felek közötti és ugyanerre a védjegyre vonatkozó korábbi végleges határozat kötelező a következő törlés iránti kérelemre a törlési osztály és a fellebbezési tanács előtt; a 40/94 tanácsi rendelet 8. cikke (1) bekezdése c) pontjának és 8. cikke (5) bekezdésének megsértése, mivel a megtámadott védjegy hasonló egy korábbi védjegyhez.